Fit-12 ta' Diċembru 2017, il- presidenza Estonjana Parlament Ewropew laħqu ftehim proviżorju dwar l-elementi finali tal-proposta tal-Kummissjoni għall-hekk imsejjaħ . Ir-regolament ser jemenda r-regolament finanzjarju li jirregola l-implimentazzjoni tal-baġit tal-UE kif ukoll sensiela ta' atti leġislattivi settorjali. Flimkien dawn il-bidliet jikkostitwixxu reviżjoni sinifikanti tar-regoli finanzjarji attwali tal-UE biex isiru aktar sempliċi u aktar iffukati fuq ir-riżultati. Il-ftehim tal-lum dwar il-fondi strutturali jimxi skont ftehim proviżorju li ntlaħaq ilbieraħ fuq il-pilastri ewlenin tar-reviżjoni tar-regolament finanzjarju. ''Ir-regoli u l-proċeduri għall-użu ta' fondi tal-UE saru kumplikati wisq biż-żmien. Matul l-aħħar jumejn qbilna dwar għadd ta' bidliet li jissimplifikaw il-ħajja għal min jirċievi fondi tal-UE, inaqqsu l-burokrazija u jżidu l-impatt tal-infiq tal-UE.'' Märt Kivine, viċi ministru għall-finanzi tal-Estonja u president tal-Kunsill Il‐passi li jmiss Il-ftehimiet proviżorji milħuqa ser jiġu ppreżentati lill-Kumitat tar-Rappreżentanti Permanenti tal-Kunsill (Coreper) għall-approvazzjoni. Ir-regolament Omnibus kollu kemm hu jeħtieġ li jittieħed vot dwaru fil-Parlament Ewropew qabel l-adozzjoni finali mill-Kunsill is-sena d-dieħla. Regoli aktar sempliċi għall-utenti ta' fondi tal-UE (stqarrija għall-istampa, 28/06/2017) Ikkonfermat ftehim dwar l-aspetti agrikoli tar-regolament Omnibus (stqarrija għall-istampa, 16/10/2017)